11/03/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe definitiva de persoas admitidas e excluídas ao proceso selectivo para a cobertura dunha (1) praza de técnico/a de administración xeral (A1)

ANUNCIO RESOLUCIÓN NÚMERO 12136/2022 DE 09/03/2022 POLA QUE SE APROBA A LISTAXE DEFINITIVA DE PERSOAS ADMITIDAS E EXCLUÍDAS AO PROCESO SELECTIVO PARA A COBERTURA DUNHA (1) PRAZA DE TÉCNICO/A DE ADMINISTRACIÓN XERAL (A1), SE NOMEA TRIBUNAL CUALIFICADOR E SE ANUNCIA DATA, HORA E LUGAR DE REALIZACIÓN DO PRIMEIRO EXERCICIO Rematado o prazo de subsanación da listaxe provisional de persoas admitidas e excluídas ao proceso selectivo convocado por Resolución da Presidencia desta Deputación de 8 de abril de 2021 (BOE núm.90, do 15.04.2021) para a cobertura en propiedade, como persoal funcionario, dunha (1) praza de técnico/a de administración xeral (grupo A, subgrupo A1, escala de administración xeral, subescala técnica) incluída como praza de acceso libre na Oferta de emprego público do ano 2019 e, de conformidade co disposto na base sexta das Bases Xerais reguladoras dos procesos selectivos publicadas no BOP núm.14 do 22 de xaneiro do 2021, o Presidente da Deputación Provincial da Coruña, D. Zurab Esteban Antonio Gonzalez Moreno Grimaltos, por Resolución núm 12136/2022, do 9 de marzo de 2022, resolveu: Primeiro. –Aprobar a listaxe definitiva de persoas admitidas e excluídas ao proceso selectivo. A listaxe de persoas admitidas atópase exposta na sede electrónica da Deputación Provincial da Coruña, como Anexo II á presente Resolución, no enlace: https://dacoruna.convoca. online/ Segundo. –Publicar no Anexo I desta Resolución a relación definitiva de persoas excluídas, con indicación do motivo da exclusión en cada caso. Terceiro. –Nomear ao tribunal cualificador do proceso selectivo, que terá a seguinte composición: Cuarto. –Convocar aos aspirantes admitidos/as á realización do primeiro exercicio do proceso selectivo, que terá lugar o xoves 7 de abril de 2022 no IES Josefa Esperanza Turo Benissa (r/ Leopoldo Alas Clarín, 4, 15008 A Coruña). Para evitar aglomeracións, as persoas admitidas deberán presentarse por quendas nas horas que de seguido se indican, comezando polo primeiro apelido da letra “S”, segundo o establecido na Resolución do 30 de xaneiro de 2020 da Consellería de Facenda pola que se fai público o resultado do sorteo ao que se refire o Regulamento de selección de persoal da administración da Comunidade Autónoma de Galicia: Non se realizará chamamento individual. No momento no que se realice a apertura das portas, deberáse acceder de forma ordenada na orde de presentación antedita, seguindo as indicacións do persoal da organización. Para axilizar a entrada, terán a man o seu DNI (ou documento fidedigno que acredite a súa identidade). No momento da identificación da persoa candidata pediráselle que retire a máscara o tempo imprescindible para comprobar a súa identidade. Quinto. –Protocolo de actuación no que se establecen medidas de prevención e control específicas para protexer a saúde de todas as persoas implicadas no proceso selectivo e evitar o contaxio e a propagación da Covid-19: – As persoas opositoras acudiran á entrada do edificio como moito 5 minutos antes da súa presentación pola quenda que lle corresponda, para evitar aglomeracións. – Será obrigatorio no momento do acceso ao interior lavar as mans con xel hidroalcohólico. A tal efecto se establecerán os correspondentes dispensadores en cada unha das portas de acceso. – As persoas aspirantes que presenten síntomas compatibles coa COVID-19 a xuizo dun médico do sistema público de saúde, ás que se lles diagnosticou a enfermidade e non finalicen o período de illamento prescrito médicamente, ou que se atopen en período de corentena domiciliaria, ordenada pola autoridade sanitaria, deberán comunicar a súa situación ao Tribunal en canto a coñezan e, en todo caso, con carácter previo ao día e hora de celebración do exame, xunto coa documentación acreditativa. O Tribunal poderá determinar a realización dun exame extraordinario. A estes efectos, deberán dirixirse ao correo electrónico recursos. humanos. planificacion@dacoruna. gal. – As persoas aspirantes deberán acudir provistas de máscara tipo hixiénica, cirúrxica ou FFP2 sen filtro de exhalación. O uso da máscara será obrigatorio durante todo o proceso e esta deberá cubrir boca e nariz. Se alguén non a leva de xeito correcto, será advertido polos membros do tribunal ou persoal de apoio; en caso de reiterados incumprimentos sobre o uso correcto da máscara, o tribunal poderá decidir a expulsión da persoa aspirante. No caso de que alguna das persoas aspirantes non poida utilizar a máscara por motivos médicos debidamente xustificados, o tribunal poderá pedirlle que realice o exame nunha dependencia a parte. Aquelas persoas que por prescripción médica teñan exceptuado o uso obrigatorio da máscara deberán achegar ao Servizo de Planificación e Xestión de Recursos Humanos, a través do correo electrónico recursos. humanos. planificacion@dacoruna. gal, dentro dos 5 días inmediatamente anteriores á data da celebración, o xustificante médico da excepción do uso. De non facelo, non poderán acceder ao recinto do exame sen a máscara. – En todo momento deberá gardarse a distancia mínima de seguridade, debendo esperar no lugar que corresponda (interior ou exterior) cando sexa necesario. – As persoas aspirantes deberán acudir soas, non se permite a presenza de acompañantes (salvo casos debidamente xustificados). – Os obxectos persoais das persoas aspirantes serán os mínimos imprescindibles e deberán permanecer en todo momento xunto a elas e baixo a súa custodia. – Prohíbese o consumo de alimentos así como a súa manipulación dentro do recinto (salvo casos debidamente xustificados). – As persoas aspirantes acudirán á proba provistos de bolígrafo azul ou negro, co fin de evitar no posible compartir material, e terán visible o seu DNI durante a realización do exercicio. – A saída da zona de exame deberá facerse de maneira ordenada, respectando as normas de distanciamento de 1.5m. ata o exterior do edificio. Unha vez fóra, lémbraselles a obrigación de respectar as normas e a conveniencia de seguir as recomendacións establecidas polas autoridades sanitarias, evitando grupos ou aglomeracións. As persoas aspirantes non se deterán a conversar, abandonando as instalacións o máis pronto posible. – O incumprimento das medidas de protección suporá a exclusión do proceso selectivo. A presente resolución, que pon fin á vía administrativa, é susceptible de interposición de recurso potestativo de reposición ante o presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso-Administrativo da Coruña, de acordo coa Lei 29/1998 reguladora da xurisdición contencioso-administrativa. Todo isto sen prexuízo de calquera outro que estime procedente. ANEXO I Relación definitiva de aspirantes excluídos/as A Coruña, 9 de marzo de 2022. O PRESIDENTE A SECRETARIA PRDF 26013/2019, do 29/07/2019 O DEPUTADO Antonio Leira Piñeiro Amparo Taboada Gil